Proposta d’ampliació dels membres de la Comissió de Comunicació de la UdG

La comunicació ha esdevingut una eina essencial en l’estratègia universitària, tant en termes globals com en les diverses unitats que la composen. Donar a conèixer les activitats de recerca, l’oferta docent de graus, màster o doctorats, les activitats culturals, la vida en els campus, la informació interna en els serveis… són activitats que necessiten una major coordinació i impliquen un nombre creixent de persones de la comunitat universitària.

La Comissió de Comunicació és una comissió assessora que esta integrada per un representat de cada estudi i un conjunt de persones amb un grau d’expertesa en el camp de la comunicació. Atesa la importància creixent de les activitats de comunicació en el conjunt de les activitats de la Universitat, es proposa ampliar els membres de la Comissió amb els següents representants, que se sumarien als que ja integren la Comissió:

* Un representant del Consell d’estudiants
* Un representant dels instituts de recerca
* Un representant dels departaments
* Un representant dels centres adscrits
* Un representant de les càtedres
* Un representant dels campus sectorials
* Un representant de l’OITT
* Un representant de la Unitat de Compromís Social
* Un representant de l’ORE